În urma efectuării ultimelor vizite de lucru la unităţile de învățământ Şcoala Gimnazială ,,Bem József" Cărăşeu şi Liceul de Arte ,,Aurel Popp" Satu Mare, s-a finalizat după lansare, prima activitate din cadrul proiectului, ocazie cu care, în toate cele 11 şcoli echipa de proiect din partea Asociaţiei "Copacul vieţii" a purtat un dialog deosebit de constructiv atât cu conducerea şcolilor cât şi cu echipele formate din câte10 elevi, fiecare coordonată de către profesorul de biologie, desemnat ca şi coordonator de proiect la nivel de şcoală.
După informarea şcolilor cu privire la activitățile proiectului, au fost încheiate acordurile de parteneriat pe perioada celor 2 ani cât este durata proiectului.
Toate unităţile de învățământ au primit cu bucurie şi mult interes acest nou proiect de mediu focusat pe educarea tinerei generaţii în protejarea mediului în general şi a cursurilor de apă în special.
În perioada următoare vor fi tipărite, prezentate şi distribuite celor 11 şcoli materialele ajutătoare pe cele 4 teme de mediu.